CELEX: 62017CN0008
Language: hr
Date: 2017-01-09 00:00:00
Title: Predmet C-8/17: Zahtjev za prethodnu odluku koji je 9. siječnja 2017. uputio Supremo Tribunal de Justiça (Portugal) — Biosafe — Indústria de Reciclagens SA protiv Flexipiso — Pavimentos SA

27.3.2017   
            
            
               HR
            
            
               Službeni list Europske unije
            
            
               C 95/5
            
         Zahtjev za prethodnu odluku koji je 9. siječnja 2017. uputio Supremo Tribunal de Justiça (Portugal) — Biosafe — Indústria de Reciclagens SA protiv Flexipiso — Pavimentos SA
   (Predmet C-8/17)
   (2017/C 095/11)
   Jezik postupka: portugalski
   
      Sud koji je uputio zahtjev
   
   Supremo Tribunal de Justiça
   
      Stranke glavnog postupka
   
   
      Žalitelj: Biosafe — Indústria de Reciclagens SA
   
      Druga stranka u postupku: Flexipiso — Pavimentos SA
   
      Prethodna pitanja
   
   
               1.
            
            
               Protivi li se Direktivi 2006/11/EZ (1), a posebno njezinim člancima 63., 167., 168., 178., 179., 180., 182. i 219., kao i načelu neutralnosti, propis iz kojeg proizlazi da se, u slučaju kada je u pogledu prodavatelja robe, obveznika PDV-a, izvršena porezna inspekcija iz koje je proizišlo da je stopa svojevremeno primijenjenog PDV-a bila niža od one koju je trebalo primijeniti, koji je državi platio dodatni porez i koji od kupca, koji je također obveznik PDV-a, želi ishoditi odgovarajući iznos, rok unutar kojeg se može ostvariti odbitak spomenutog poreza računa od trenutka ispostavljanja prvotnih računa, a ne od slanja ili primitka dokumenata kojima se ti računi ispravljaju?
            
         
               2.
            
            
               U slučaju niječnog odgovora na gore navedeno prethodno pitanje, javlja se dvojba u vezi s time protivi li se toj direktivi i posebno istim prethodno navedenim člancima te načelu neutralnosti propis iz kojeg proizlazi da, nakon što su primljeni dokumenti kojima se ispravljaju prvotni računi, koji su nastali kao posljedica porezne inspekcije i plaćanja dodatnog poreza državi, radi ishođenja plaćanja spomenutog dodatnog poreza u trenutku u kojem je već istekao navedeni rok za ostvarivanje prava na odbitak, kupac može legitimno odbiti izvršiti plaćanje, zato što nemogućnost odbitka dodatnog poreza opravdava odbijanje njegova prijenosa?
            
         
      (1)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL 2006., L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.)